ΓΡΑΠΤΗ ΕΡΩΤΗΣΗ E-0299/03

υποβολή: Olivier Dupuis (NI) προς την Επιτροπή

(7 Φεβρουαρίου 2003)

Θέμα: Κλείσιμο της ιστοσελίδας www.savechechnya.org. στην Ομοσπονδία της Ρωσίας

Στις 21 Ιανουαρίου 2003, ο ρώσος πάροχος δικτυακήςποδομής Mastak.Ru απεφάσισε το κλείσιμο της ιστοσελίδας http://www.savechechnya.org, ιστοσελίδας ενημέρωσης του Συμβουλίου των Μη Κυβερνητικών Οργανώσεων (CNO). Η εκπρόσωπος του παρόχου δικτυακήςποδομής, κυρία Γκαλίνα Μπορίσοβα, εξήγησε ως εξής την απόφαση που έλαβε ο Mastak.Ru: Η εταιρεία μας προσπάθησε πάντοτε να μην αναμιχθεί σε πολιτικά θέματα και η ιστοσελίδα σας έχει μια αντι-ρωσική στάση, πράγμα που δημιουργεί σοβαρά προβλήματα στη δουλειά μας. Η εν λόγω ιστοσελίδα όμως, η οποία παρείχε ανεξάρτητη ενημέρωση σχετικά με την ανθρωπιστική και πολιτική κατάσταση στην Τσετσενία και είχε αναλάβει αντιπολεμική εκστρατεία σ' αυτήν την Δημοκρατία του Καυκάσου, δεν είχε ποτέ εκφρασθεί κατά της Ρωσίας. Η απόφαση να κλείσει η ιστοσελίδα συνιστά παραβίαση του των δικαιωμάτων τόσο των ρώσων όσο και των τσετσένων πολιτών, καθώς και των πολιτών οποιασδήποτε άλλης εθνικότητας για μία ελεύθερη και ανεξάρτητη ενημέρωση. Αποτελεί νέα παραβίαση των ελευθεριών και των θεμελιωδών δικαιωμάτων των πολιτών της Ρωσικής Ομοσπονδίας, παραβίαση των διεθνών δεσμεύσεων της Ρωσικής Ομοσπονδίας καθώς και ένα ακόμη εμπόδιο στην ελεύθερη δράση των ΜΚΟ. Συμβάλλει επίσης στην περαιτέρω ενίσχυση της συγκάλυψης των βιαιοπραγιών που διαπράττουν οι στρατιωτικές και παραστρατιωτικές ρωσικές δυνάμεις στην Τσετσενία.

Ποιες πληροφορίες έχει επί του θέματος η Επιτροπή· Έχει ζητήσει εξηγήσεις από τις ρωσικές αρχές όσον αφορά την νέα αυτή αυθαίρετη απόφαση που παραβιάζει την ελευθερία της γνώμης και του λόγου· Ποιες πρωτοβουλίες σκοπεύει να αναλάβει η Επιτροπή ώστε οι αρχές της Ρωσικής Ομοσπονδίας να θέσουν τέρμα στον διαρκή περιορισμό των θεμελιωδών ελευθεριών και των αστικών και πολιτικών δικαιωμάτων των πολιτών της Ρωσικής Ομοσπονδίας·

Απάντηση του κ. Patten εξ ονόματος της Επιτροπής

(28 Φεβρουαρίου 2003)

Η Επιτροπή γνωρίζει ότι ιδιωτικός φορέας πρόσβασης στο Διαδίκτυο αποφάσισε το κλείσιμο των δικτυακών τόπων της Επιτροπής Εθνικής Σωτηρίας της Τσετσενίας και του Συμβουλίου των Μη Κυβερνητικών Οργανώσεων, με τον ισχυρισμό ότι το περιεχόμενό τους είναι αντιρωσικό.

Ωστόσο, η Επιτροπή δεν γνωρίζει ναπάρχουν στοιχεία που αποδεικνύουν ότι ασκήθηκε πίεση από τις αρχές στον φορέα πρόσβασης στο Διαδίκτυο να κλείσει τους εν λόγω δικτυακούς τόπους. Φαίνεται ότι το συγκεκριμένο αυτό θέμα θα πρέπει να διευθετηθεί μεταξύ των ιδίων των άμεσα ενδιαφερομένων.

Η Επιτροπή ωστόσο ανησυχεί σοβαρά για τις αυξανόμενες ενδείξεις μισαλλοδοξίας έναντι της ελευθερίας έκφρασης και των μειονοτήτων — ιδιαίτερα των Τσετσένων — στη Ρωσία. Εξέθεσε επανειλημμένα τις ανησυχίες της στις ρωσικές αρχές και θα συνεχίσει να το πράττει. Αφιέρωσε επίσης σημαντική τεχνική βοήθεια για την προώθηση της ανεξαρτησίας των μέσων ενημέρωσης, παραδείγματος χάρη, με στόχο την κατάρτιση των δημοσιογράφων σε τεχνικές αντικειμενικού ρεπορτάζ και σε θέματα επαγγελματικής δεοντολογίας. Η Επιτροπή σχεδιάζει ναποστηρίξει περαιτέρω την ανάπτυξη ανεξάρτητων μέσων ενημέρωσης σε επιλεγμένες περιοχές της Ρωσίας, στο πλαίσιο των προσπαθειών της να ενισχύσει το ρόλο της ρωσικής κοινωνίας των πολιτών.

Η Επιτροπή θα συνεχίσει να παρακολουθεί εκ του σύνεγγυς την κατάσταση της ελευθερίας έκφρασης στη Ρωσία.